cyanic-selkie/wikianc huggingface dataset:
Aleksandr Lukasjenko
Innenrikspolitikk
I begynnelsen av sin tid som president ville Lukasjenko bygge opp igjen Belarus. Økonomien var i fritt fall på grunn av motgangstider i industrien og lav etterspørsel etter belarusiske produkter. Lukasjenko og regjeringen kontrollerte store deler av industrien, og bremset privatiseringen. Siden 2001 har Lukasjenko jobbet for å forbedre den sosiale velferden hos sine innbyggere og bygge et Belarus som er «sterkt og rikt». På spørsmål om Belarus’ innenrikspolitikk sa Venezuelas daværende president Hugo Chávez at: «Vi ser her en sosial modell slik vi nå har begynt å bygge».
Kritikere av Lukasjenko bruker lukasjisme for å betegne det politiske og økonomiske systemet Lukasjenko har innført i Belarus. Lukasjisme er også brukt som en betegnelse for å referere til en autoritær politisk ideologi basert på en personkult og en nostalgi for sovjettiden, blant enkelte grupper i Belarus. Det er uvisst når begrepet lukasjisme var først brukt, men den tidligste dokumenterte forekomsten er fra 1998. Da var ordet brukt i et museum for å minnes ofrene av kommunismen med en spesiell avdeling dedikert til lukasjisme. Ordet blir mest brukt nedsettende av grupper i opposisjon til Lukasjenko.
Lukasjenkos opposisjon består av en koalisjon av opposisjongrupper, støttet av USA og Europa. USAs kongress har forsøkt å støtte opposisjonen gjennom Belarus Democracy Act of 2004 som introduserte sanksjoner mot Lukasjenkos regime og økonomisk og annen støtte til opposisjonen. De som støtter Lukasjenko, hevder at hans styre har hindret «kaoset» som man har sett i mange andre tidligere sovjetstater.
Lukasjenko har selv kommentert på kritikken med å si at: «Jeg har hørt disse anklagene i over ti år og har blitt vant til det». Før valget sa han: «Vi kommer ikke til å svare. Jeg bygger på oppfatningen om at valg i Belarus er holdt for oss. Jeg er sikker på at det er det belarusiske folket som er herre i vår stat.» Han advarte at de som deltar på opposisjonens protester, ville bli behandlet som terrorister, og la til: «Vi vil vri deres nakker, som man gjør på en and».
Under Koronaviruspandemien i 2019–2020 hevdet Lukasjenko at bekymringene rundt pandemien var en «psykose» og at å bruke traktorer, drikke vodka og gå i badstue kan beskytte mot koronaviruset.
Utenrikspolitikk
Lukasjenkos forhold til EU har vært anstrengt – delvis med vilje, og delvis på grunn av hans undertrykkelse av opposisjonen. Lukasjenkos undertrykkelse av opposisjonen har ført til at han har blitt kalt «Europas siste diktator» og resultert i at EU har innført visumsanksjoner mot ham og en rekke andre belarusiske embetsmenn. I oktober 2008 valgte EU å oppheve sanksjonene midlertidig for over å overtale Belarus om ikke å anerkjenne Sør-Ossetia og Abkhasia som selvstendige land. 16. september 2009 besøkte Lukasjenko EU for andre gang siden den tidsbestemte opphevingen av sanksjoner, for å besøke en belarusisk handelsmesse i Vilnius i Litauen. Datoen markerte også tiårsjubileet for forsvinningen og sannsynligvis mordet av lederen av den belarusiske opposisjonen, Viktar Hantsjar.
Siden har EU ført en politikk som vektlegger endring gjennom engasjement. EU har støttet det internasjonale pengefondets lån for å stabilisere den belarusiske økonomien. Støttespillere til denne politikken menter EUs tidligere politikk som gikk ut på å isolere Belarus, har slått feil. Engasjement gir håp for endring, selv om det ikke er noen garanti for endring. Det gir mulighet for å komme i dialog og presse på for endring. Til sist kan engasjement påvirke personer i Lukasjenkos regime ved å vise dem det europeiske system, og ved å vise dem at europeiske verdier er ekte, ikke bare et konsept eller for å skjule en politisk agenda.
Fra 2010 har Lukasjenkos forhold til Russland blitt dårligere. I tiden mot valget i 2010 hadde russisk media en rekke angrep på Aleksander Lukasjenko. Det statskontrollerte tv-selskapet NTV sendte juli 2010 en dokumentar i flere deler, kalt Gudfaren. Dokumentaren tok for seg de mistenkelige forsvinningene til en rekke opposisjonsledere på slutten av 1980-årene. Dokumentaren viste også et klipp der Lukasjenko skal ha rost Adolf Hitler. Lukasjenko omtalte dokumentaren som «skitten propaganda».
Da Russland under Vladimir Putin i 2014 annekterte Krim fra Ukraina og tilskyndet væpnet konflikt i Donbas, tok Lukasjenko rollen som fredsmegler. Putin og Ukrainas president Petro Porosjenko møttes i Minsk og inngikk en avtale som skulle skape fred i områdene.
Kontroversielle uttalelser
I en uttalelse i 1995 skal han ha lovpriste Adolf Hitler: «Den tyske historien er en kopi av den belarusiske. Tyskland ble reist fra ruiner takket være sterk autoritet, og ikke alt med den kjente personen Hitler var dårlig. Tysk orden utviklet seg over århundrer og fikk sitt høydepunkt under Hitler.» Denne beskyldningen ble imidlertid først fremmet av den russiske tv-stasjonen NTV, etter et intervju som Lukasjenko først ga til den tyske avisen Handelsblatt. I intervjuet var imidlertid ikke Hitler nevnt med et ord. Markus Zeiner som gjorde intervjuet med Lukasjenko, hevdet at NTV hadde tatt hans uttalelser «ut av sin sammenheng, og at russisk media hadde endret rekkefølgen på Lukasjenkos sitater.»
I oktober 2007 ble Lukasjenko beskyldt for å komme med anti-semittiske og anti-israelske uttalelser. Da han snakket om den «miserable standarden som byen Babrujsk» i statlig radio, omtalte han dette som «en jødisk by, og jødene bryr seg ikke om plassen de lever på. De har gjort Babrujsk til en svinesti. Se på Israel – jeg var der og så det selv (…) jeg ber jøder med penger om å komme tilbake til Babrujsk.»
Privatliv
Lukasjenko giftet seg med Galina Rodionovna i 1975. De lever nå separat og har to voksne sønner, Viktor og Dmitrij. Lukasjenko har også en tredje sønn, Nikolai, født utenfor ekteskap i 2004. Moren er sannsynligvis Irina Abelskaja, presidentens livlege.
Dimmalætting
Dimmalætting (, «daggry», «demring»), ofte kalt Dimma, er en avis som utgis i Tórshavn på Færøyene. Den utkommer både som nettavis og som ukeavis på papir.
Avisen utkom første gang i 1878 som Amtstidene for Færøerne med Dimmalætting som undertittel. Den var et organ for Sambandsflokkurin fra partidannelsen i 1906 og frem til avisen erklærte seg selv partipolitisk uavhengig i 1995. Redaktøren satt i Sambandsflokkurins sentralstyre frem til 2005. Avisen har lenge vært regnet som Færøyenes journalistisk mest profesjonelle. Avisen brukte lenge mer spalteplass på utenrikspolitisk stoff, herunder dansk politikk, enn noen annen færøysk avis. Den formidlet også offentlige kunngjøringer.
Avisen har vært sterkt knyttet til Samuelsen-familien i Tórshavn, som var hovedeiere fra 1919 til 2010. Utgiverselskapet gikk konkurs i 2013. I 2014 gikk tidligere medarbeidere sammen om å utgi avisen på nytt.
Historie
Avisen ble først utgitt med et prøvenummer den 8. desember 1877. Den 5. januar 1878 utkom det første ordinære nummeret, og avisen het i begynnelsen Amtstidene for Færøerne. Inntil 1910 var avisen utelukkende skrevet på dansk. Mellom 1910 og 1947 var avisen tospråklig, og siden var i økende grad skrevet på færøysk. I 1978 forsvant undertittelen Amtstidene for Færøerne. I den færøyske språkstriden erklærte ikke avisen seg som prinsipielle motstandere, men oppfordret gjerne til moderasjon i utbredelse av færøysk språk på bekostning av dansk. Det færøyske navnet Dimmalætting ble opprinnelig foreslått av filologen V.U. Hammershaimb. Dimmalætting kommer fra dimmi, «mørke», og lætting, utledet fra verbet at lætta, «å lette». Uttrykket dimmið lættir, bokstavelig «mørket letter», betyr «daggry» eller «demring».
I 1919 ble eierskapet overført til utgiverselskapet p/f Dimmalætting, som ved konkursen var Færøyenes eldste aksjeselskap. Aksjemajoriteten i selskapet var i 90 år eid av Samuelsen-familien i Tórshavn, i 50 år med redaktør Georg L. Samuelsen i spissen.
P/f Dimmalætting eide trykkeriet Prentmiðstøðin, hvor den konkurrerende avisen Sosialurin også trykkes. Dette er det eneste større avistrykkeriet på øyene, bortsett fra det lille trykkeriet som eies og kun brukes av lokalavisen Norðlýsið i Klaksvík. Etter konkursen eies Prentmiðstøðin av konsernet NEMA sammen med Sosialurin. P/f Dimmalætting eide også majoriteten av aksjene i boktrykkeriet Føroya Prent, som er Færøyenes største, de nettbaserte firma- og skipsregistrene Vinnuvitan.biz og Skipalistin samt reisebyrået Vikutúr.
I 2008 kjøpte p/f Dimmalætting alle aksjene i de to avisene Vinnuvitan og Vikublaðið. Senere samme år ble begge avisene nedlagt som følge av den internasjonale finanskrisen, som også rammet selve Dimmalætting hardt. I 2010 ble p/f Dimmalætting i sin helhet solgt til investeringsselskapet p/f Løkir, som i sin tur var eid av BankNordik, p/f Krúnborg, p/f Tjaldur og islandske Lækir Capital. Senere samme år ble alle aksjene solgt til investeringsselskapet sp/f Reyðberg, eid av bankmannen Eyðfinn Reyðberg. Etter sin siste utgave den 13. september 2013 ble p/f Dimmalætting begjært konkurs i oktober. Den var da Færøyenes største dagsavis.
I august 2014 ble det kjent at flere tidligere ansatte i Dimmalætting arbeidet for å utgi en ukeavis med samme navn og redaksjonelle profil. Fra 10. oktober 2014 har avisen utkommet som ukeavis på fredager med Sveinur Tróndarson som redaktør.
Opplag
Avisens bekreftede netto opplagstall ved årsslutt:
Folkestad (Bø)
Folkestad er et tettsted i Midt-Telemark kommune i Vestfold og Telemark. Tettstedet har innbyggere per 1. januar, og ligger omtrent fem kilometer nord for Bø sentrum. Folkestad er opprinnelig en matrikkelgård og storgård som har blitt oppdelt på en rekke gårder og som har gitt navn til dagens grend.
Den opprinnelige Folkestadgården er muligens fra folkevandringstiden og det er gjort gravfunn fra 300-tallet på nordre Folkestad, en murt branngrav med skjold og spyd. Navnet Folkestad er trolig avledet av enten ordet folk eller mer sannsynlig av mannsnavnet Folke og endelsen -stad, og navnet nevnes første gang i et diplom fra 1423 i dativ flertall-formen Folkastadhum.
Gjennom middelalderen utviklet Folkestad seg til en storgård eller et lite «herresete», og Henneseid og Nordbø antar at det var bønder av lavadelsætt som bodde på gården. På 15- og 1600-tallet var storbondeslekten fra Folkestad en av bygdas rikeste og dominerende slekter. Folkestad-slekten eide mye jordegods i både Bø og i andre bygder i Øvre Telemark, Gjerpen og Bamble, og hadde tillitsverv i bygda som lensmenn, kirkeverger o.a. Allerede i middelalderen ser det ut til at Folkestad ble delt i et nedre og et øvre Folkestad; i 1528 var det to bønder på Folkestad som betalte gjengjerdsskatt, og begge skal ha tilhørt den gamle middelalderslekten.
Georges Gandil
Georges Gandil (født 15. august 1926, død 24. oktober 1999) var en fransk padler som deltok i de olympiske leker 1948 i London.
Gandil vant to olympiske bronsemedaljer i padling under Sommer-OL 1948 i London. Sammen med Georges Dransart kom han på tredjeplass i både C-2 1 000 og C-2 10 000 meter.
Grimseid (Bergen)
Grimseid er en grunnkrets og et boligområde i Ytrebygda bydel i Bergen kommune, beliggende mellom Rådal i øst, Blomsterdalen i nord, Fanafjorden og Milde i sør og Hjellestad i vest.
22. serierunde i Adeccoligaen 2007
{
22. serierunde i Adeccoligaen 2007 startet som en full runde den 9. september klokken 16:00 med fem kamper. Runden ble avsluttet med tre kamper som startet klokken 17:30 og 18:00.
Albert Nordengens plass
Albert Nordengens plass er en plass på Tjuvholmen i Oslo som sto ferdig i 2012.
Plassen er endepunkt for Tjuvholmens hovedgate Tjuvholmen allé. Mot vest går en trapp fra plassen til kanalen mellom Holmen og Skjæret og inngangene til de to bygningene der Astrup Fearnley Museet holder til.
På plassen stå utsiktstårnet Tjuvtitten, 83 meter høyt og tilgjengelig for publikum i sommersesongen ved en heis opp til 54 meter over havnivået.
Plassen er oppkalt etter Albert Nordengen (1923–2004), ordfører i Oslo fra 1976 til 1990, og den ble innviet av Oslos ordfører Fabian Stang 31. august 2012. Bysten av Nordengen som står på plassen er utført av Nina Sundbye og støpt i bronse.
Norwegian Aeronautical Information System
Norwegian Aeronautical Information System (NAIS) er et informasjonssystem for norsk luftfart, utviklet av MacDonald Dettwiler Associates (MDA) som holder til i Richmond (Britisk Columbia i Canada). NAIS er et integrert og automatisert system for Avinors AIS-operasjoner og har vært i kontinuerlig drift siden 26.10.1997 kl 00:01 UTC. Under følger en oversikt over de viktigste funksjonene til NAIS.
Serie A 1951–1952
Serie A er den italienske toppdivisjonen i fotball. Den ble opprettet i 1898. Det italienske fotballforbundet står for organiseringen av ligaen.
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Hermann Conring
Hermann Conring (født 9. november 1606 i Norden i Øst-Friesland, død 12. desember 1681 i Helmstedt) var en tysk vitenskapsmann.
Hermann Conring viste allerede som skolegutt ualminnelige åndsevner, og gjorde ved et satirisk dikt så stort inntrykk på professor Cornelius Martini i Helmstedt, at denne overtalte Conrings far til å sende ham til Helmstedt, hvor han ble immatrikulert i 1620 og studerte filosofi og teologi. 1626–31 oppholdt han seg i Leiden, hvor han særlig studerte naturvitenskap og medisin, men også politikk og statsrett. I 1632 ble han professor i filosofi i Helmstedt, og ble i 1636 dr. med. og dr. phil. samtidig. I 1637 ble han professor i medisin.
Som vitenskapsmann var Corning virkelighetsklar og kritisk, og på vakt mot all mystikk og mytologi. Hans støtte til William Harveys lære om blodets kretsløp i verket De sanguinis generatione et motu naturalii (1643) bidro til at læren vant fotfeste i Tyskland. Etter at han avviste alkymien og Paracelsus' lære i skriftet De hermetica Ægyptiorum vetere & Paracelsicorum nova medicina (1648) ble han angrepet av Ole Borch, men forsvarte seg i Apologiticus adversus calumnias et sectationes Olai Borrichii, som igjen fremkalte Borchs skrift Hermetis Ægyptiorum et Chemicorum sapienti ab Hermani Conringii animadversionibus vindicata (1674). I 1664 ble Conring utnevnt til livlege hos fyrstinnen av Øst-Friesland.
Conring bidro både teoretisk og praktisk til tidens politikk. Han holdt historisk-politiske forelesninger, og angrep den såkalte lotharske legende, tanken om at keiser Lothar III skulle ha innført romerretten i det tysk-romerske rike alt på 1100-tallet. Undersøkelsene hans resulterte i skriftet De origine iuris Germanici Liber unus (1643), som skaffet ham berømmelse over hele Europa. Han sto i brevforbindelse med samtidens betydeligste menn, og ble spurt til råds av fyrster og regjeringer i politisk-statsrettslige saker. Dronning Christina inviterte ham til Stockholm, men han takket nei. Han knyttet også forbindelser med Brandenburg og Colbert, og fra 1664 fikk han lønn av Ludvig XIV av Frankrike.
Dyrehavsbakken
Dyrehavsbakken (i dagligtale Bakken) er en forlystelsespark som ligger i Dyrehaven nord for København. Bakken har 33 kjørende forlystelser (pr. 2011) samt en friluftsscene med bl.a musikalsk underholdning. Bakken er hjemsted for Cirkusrevyen som startet i 1935.
Hvert år siden 1965 markeres Bakkens åpning siste torsdag i mars og lukning om høsten med et motorsykkelopptog fra Nørrebro til Klampenborg. Noen ganger har det vært så mange som 7.000 deltakere. Dyrehavsbakken oppsto i 1583 som markedsplass ved Kirsten Piils kilde og den kongelige dyrehagen. Angivelig fór en ungjente som het Kirsten Piil vill i Bove-skogen ved det nåværende Klampenborg. Hun fant ikke veien i mørket, men plutselig sprang en kilde frem og viste henne veien ut av skogen. Kilden ble derfor straks godtatt som hellig. Langt var det uansett hjem, for Kirsten Piil bodde i Larsbjørnsstræde i København. I en annen versjon var Kirsten Piil en klok kone som solgte helsebringende vann på flasker fra en kilde i Bove-skogen. 150 år etter ble det reist en stein ved den hellige kilden. Vannet ble regnet som særlig virkningsfullt fra jonsok 23. juni til Maria besøksdag 2. juli. I 1840 åpnet myndighetene for at «kildetiden» ble utvidet til åtte uker. Fra 1889 til 1914 var kildetiden fastsatt til 62 dager som startet 1. juni. Kilden ble passet av «kildekonen». Gjesten kastet en mynt i kilden og ga kildekonen en skilling. Gjesten måtte ha med seg et krus som ingen hadde drukket av før. Dette ble fylt med kildevann, og når vannet var drukket, skulle gjesten knuse kruset, slik at sykdommen ble knust symbolsk. Skulle kuren virke, måtte gjesten overnatte ved siden av kilden. Under hodet fikk pasienten jord fra kilden som kildekonen hadde pakket inn i et klede til en pute.
Sammen med gjorde det området til et yndet utfluktsmål for københavnere. Om sommeren slo gjøglere opp teltene sine på markedsplassen og underholdt med løyer. I 1800 introduserte den engelske artistfamilien Price Pjerrot-figuren som ble stedets varemerke.
I begynnelsen av 1900-tallet forsvant teltene til fordel for faste treskur og større etablissementer. Men foreningen for dem som driver forretning på Dyrehavsbakken heter stadig Teltholderforeningen, stiftet i 1885. Denne fant løsninger på de sanitære problemene, ettersom besøkende forrettet sin nødtørft i naturen, og området fløt med søppel. Nå ble det gravd latriner til gjestene.
Polarjo
Polarjo (Stercorarius pomarinus) er en predatorisk pelagisk overflatebeitende sjøfugl i jofamilien (Stercorariidae), som tilhører gruppen med måkefugler (Lari). Arten er monotypisk og tilhører gruppen som kalles «jagere», som har forlengede midtre halefjær.
Biologi
Polarjoen har en kroppslengde på cirka 46–51 cm, inkludert de opptil 11 cm lange midtre halefjærene. Hunnene veier cirka 750 g, mens hannen er mindre og veier cirka 650 g. Vingespennet utgjør typisk cirka 125–138 cm, avhengig av kjønn.
Fjærdrakten varierer med individet og årstiden, men består i hovedsak av sort, mørk grått og hvitt. Fuglene kan dessuten ha innslag av noe gult i halsregionen i hekketiden. Kjønnene er like.
Inndeling
Inndelingen følger Birds of the World og er i henhold til Winkler et al. (2020). Norske navn på artene følger Norsk navnekomité for fugl og er i henhold til Syvertsen et al. (2008, 2017).
Spotmarked
Spotmarked er et finansmarked hvor finansielle instrumenter eller råvarer omsettes for umiddelbar levering. Det står i kontrast til et futuresmarked hvor kontrakten fullføres ved et senere tidspunkt.
Erik Desjardins
Erik Desjardins (født 18. august 1980 i Ottawa) er en canadisk kjelkehockeyspiller. Han lider av ryggmargsbrokk (spina bifida).
Desjardins har spilt kjelkehockey siden han var 4 år gammel, han har konkurrert siden 1985, og i 1999 fikk han plass på det canadiske landslaget.
IF Björklöven
IF Björklöven, Björklöven er en svensk ishockeyklubb fra Umeå. Som ble stiftet 15. mai 1970 etter en sammenslåing av ishockeydelene av IFK Umeå og Sandåkerns SK. Klubben kalte seg den første "IFK / SSK, Umeå" før navnet IF Bjorkloven vedtatt for sesongen 1971/1972. På slutten av 1970-tallet og det meste av 1980-tallet klubben spilte i Sveriges øverste divisjon, Elite-serien. Klubben vant det nasjonale mesterskapet i 1987 etter å ha vunnet den fjerde av fem i finalserien mot Ferry BK. Til tross for en stor aktør avløp året etter at klubben gikk igjen til finalen, som imidlertid tapte (motstandere var igjen Färjestad). Sesongen gikk Björk fra Elite-serien. Deretter har klubben avanserte et par ganger, men ikke lyktes i å etablere seg i den høyeste ligaen igjen. Björk spilte i svenske eliteserie mellom 2001 og 2010, men på grunn av den økonomiske krisen i klubben måtte være noen elitlicens for Elite-serien og er nå den tredje høyeste liga, Division 1.
Berenike I av Egypt
Berenike I (gresk: Βερενίκη; født ca. 340 f.Kr., død mellom 279 og 268 f.Kr.) var en gresk-makedonsk som gjennom sitt ekteskap med Ptolemaios I Soter ble den første dronning av ptolemeerdynastiet i Egypt.
Første ekteskap
I 325 f.Kr. ble Berenike gift med en lokal adelsmann og militær offiser ved navn Filip, som det ellers er lite som er kjent om. Filip hadde vært gift tidligere og hadde barn. Med Filip fødte hun en sønn, Magas (samme navn som faren), som ble konge av Kyrenaika i dagens Libya. Hans datter Antigone ble gift med kong Pyrrhos av Epirus (historisk område i nordlige Hellas). Magas dediserte en inskripsjon til seg selv og sin far Filip da han tjente som prest for Apollon. Pyrrhos skal døpte en ny by opp etter Berenike, Berenikis. Filip døde en gang rundt 318 f.Kr.
Andre ekteskap
Etter at Filip var død reiste Berenike til Egypt sammen med sine barn som hoffdame for sin mors kusine Eurydike som var gift med Ptolemaios I Soter. Ptolemaios var en av Aleksander den stores generaler, og opprettet ptolemeerdynastiet som egyptisk konge. Berenike fikk Ptolemaios' oppmerksomhet og han giftet seg med henne i 317 f.Kr. Den forsmådde Eurydike forlot det ptolemeiske hoffet i Egypt ved et tidspunkt, og var i alle fall i 287 f.Kr. bosatt i Miletos. Berenike fødte to døtre og en sønn med Ptolemaios: Arsinoe II, Filotera og sønnen og arvingen Ptolemaios II Filadelfos.
Ptolemaios II ble anerkjent som sin far arving foran Eurydikes barn. I løpet av sitt styre bygde Ptolemaios II en havn ved Rødehavet og skal ha oppkalt den etter moren. Etter at hun døde forordnet først Ptolemaios II og senere Ptolemaios IV Filopator guddommelige æresbevisninger til henne.
Ray Tomlinson
Raymond Samuel (Ray) Tomlinson (født 23. april 1941 i New York, død 5. mars 2016 ) var en amerikansk programmerer. Han er kalt e-postens oppfinner. Tomlinson valgte å bruke tegnet @ i e-postadresser.
Utdannelse
Tomlinson studerte ved Broadalbin Central School i nærheten Broadalbin i New York. Senere begynte han ved Rensselaer Polytechnic Institute i Troy i New York hvor han deltok i et program med IBM. Tomlinson ble tildelt en bachelor of science-grad i elektroteknikk fra Rensselaer Polytechnic Institute i 1963. Etter endt eksamen fra RPI, begynte Tomlinson ved Massachusetts Institute of Technology for å fortsette med utdannelsen til å bli ingeniør.
Utmerkelser og priser
Tomlinson har mottatt flere utmerkelser og priser for sine mange oppfinnelser og forskning. I 2000 mottok Tomlinson utmerkelsen George R. Stibitz Computer Pioneer Award fra American Computer Museum (med Computer Science Department of Montana State University). I 2001 mottok han en Webby Award fra International Academy of Digital Arts and Sciences for hans livslange innsats til forskningen. Også i 2001 ble Tomlinson innlemmet i Rensselaer Alumni Hall of Fame. Discover Magazine tildelte Tomlinson en Innovation Award i 2002. I 2004 ble Tomlinson tildelt en IEEE Internett Award sammen med Dave Crocker. Sammen med Martin Cooper ble Tomlinson tildelt den spanske utmerkelsen Fyrsten av Asturias' pris for naturvitenskap og teknologi.
I 2012 ble Tomlinson vist den ære å bli innlemmet i Internet Hall of Fame.
Valerij Poljakov
Valerij Vladimirovitsj Poljakov (russisk: Вале́рий Влади́мирович Поляко́в; 1942–2022) var en russisk kosmonaut.
Poljakov innehar rekorden for den lengste romferden i menneskehetens historie, idet han bodde ombord på romstasjonen Mir i mer enn 14 sammenhengende måneder (437 dager og 18 timer) i løpet av én enkelt romferd.
Hans opprinnelige navn var Valerij Ivanovitsj Korsjunov. Etter å ha blitt adoptert av sin stefar i 1957, skiftet han navn. Poljakov ble uteksaminert fra videregående skole i 1959. Deretter begynte han ved Moskvas medisinske institutt, og ble uteksaminert derfra med en doktorgrad.
Snarveien
Hardrockbandet Von Raven laget sangen «The Moment You Die» til filmen.
Boris Gleb
Boris Gleb, (russisk: Борисоглебский, norsk: Skoltfossen, skoltesamisk: Ǩeeuʹŋes, finsk Kolttaköngäs) er et russisk område på ca. 3,8 km² beliggende på vestbredden av Pasvikelven på grensen mot Finnmark. Det er gjerne omtalt som en russisk enklave, men i tilfelle så er det en eksklave eller en kvasienklave som er skilt fra moderlandet (Russland) av Pasvikelven (og det er bru over elva, men ikke åpen vei over Norge).
Historie
Trifon av Petsamo, som levde på 1500-tallet og som misjonerte blant skoltesamene, bygget de russisk-ortodokse kirkene i Boris Gleb og i Neiden i 1565. Navnet Boris Gleb kommer av helgenene Boris og Gleb, som spiller en viktig rolle innenfor den russisk-ortodokse kirke. Kirken i Boris Gleb var en enkel tømmer­bygning bestående av tre deler som ble skoltesa­menes viktig­ste kirke. Den brant ned i 1944. Mot slutten av 1800-tallet ble det bygget en større og staseligere kirke ved siden av den opprinnelige. Denne nye kirken står fremdeles og er blitt restaurert og tatt i bruk igjen for kun få år siden.
Grensen mellom Norge og Russland ble endelig fastlagt som en del av grensekonvensjonen av 1826 mellom Sverige og Russland. Fra 1500-tallet var Varangerfjorden regnet som grensen mellom de to riker, mens det indre av landet ikke var formelt delt. På grunn av den religions-historiske tilknytningen til Russland ble området rundt Boris Gleb lagt til Russland, selv om dette lå på «norsk» (vestre) bredd av Pasvikelven. Som kompensasjon ble hele området mellom nedre del av Pasvikelven og Grense Jakobselv lagt til Norge. Det er den "bulen" først mot øst og så nordover langs Jakobselven til Varangerfjorden.
I mellomkrigstiden tilhørte Boris Gleb Finland som en del av Petsamo (Petsjenga) (1920 - 1944). Etter Annen verdenskrig ble Boris Gleb igjen en del av Russland, denne gangen i Russiske SFSR som en del av Sovjetunionen. Formelt ble dette hjemlet i våpenhvileavtalen etter den finske fortsettelseskrigen, som en del av krigskompensasjonen Finland måtte gi til Sovjetunionen.
Drikkehullet
I 1965 åpnet russerne for visumfri adgang for nordmenn til Boris Gleb. Ordningen med dette såkalte «drikkehullet» ble raskt stoppet fra norsk side av sikkerhetspolitiske, eller overvåkingspolitiske grunner.
Skremmeskuddet
I juni 1968 ble Boris Gleb åsted for en helt annen episode i historien, hvilket blir betegnet som den største sovjetiske aggresjon overfor Norge siden krigen. Tidlig om morgenen den 7. juni 1968 rullet 60-70 stridsvogner av typen T-54 frem mot norskegrensen. Garnisonen i Sør-Varanger ble satt i høyeste beredskap, fikk utlevert skarpe skudd og gjorde seg klar til væpnet konflikt. Ifølge Plakaten på veggen skulle det åpnes ild mot enhver krenkelse av grensen. Sovjetarmeen stanset 30 meter unna. Konfrontasjonen varte til 10. juni da de sovjetiske styrkene trakk seg tilbake fra grenseområdene.
Kraftverk
Kraftverket i Boris Gleb leverer mye av sin produksjon til Norge. Kraftverket disponerer et 1,01 hektar stort område på norsk side av grensen som er gjerdet inn. Det ble bygget klart i 1963 og en vei ble da bygget over elva ved kraftverket til Boris Gleb.
Knarrevik
Knarrevik (også referert til som Knarrevika) er et tettsted i Øygarden kommune i Vestland, og er sammen med Straume en del av tettstedet Knarrevik/Straume. Knarrevik ligger på østsiden av Litle-Sotra. Om man følger riksvei 555 fra Bergen mot Sotra vil man passere Knarrevik like etter Sotrabroen.
Tettstedets navn kommer av vikingenes fraktebåt knarr og viser at stedet har en lang historie. Knarrevik har i tidligere tider vært en del av et beiteområde for sau. I nyere tid er Knarrevik mer kjent som tettsted og industriområde. En av dagens viktige industriarbeidsplasser i Knarrevik er Norwegian Talc, som produserer tilsettingsstoffer til maling.
Hjelteryggen skule og Liljevatnet skule (ferdig bygget i 2005 ) har erstattet Knarrevik skole. Liljevatnet skule er bygget like ved festningsverker fra 2. verdenskrig.
Knarrevik har postnummer 5355.
Valdemar (biskop)
Biskop Valdemar (født 1158, død 1236) var frillesønn av Knud V og mot pavens vilje, erkebiskop i Bremen, hvor han i flere perioder var bannlyst.
Sofia Grönberg-Whitmore
Sofia Grönberg-Whitmore (født 25. mai 1965) er en svensk profesjonell golfspiller som spilte på Ladies European Tour (LET).
Valdemar (biskop)
Etter studier i Paris, ble han omkring 1180 biskop i Slesvig, hvor han etablerte Guldholm kloster. Da Valdemar Seier ble hertug av Sønderjylland, og utsiktene til å komme på tronen i Danmark dermed ble mindre, lot han seg i 1191 velge til erkebiskop i Bremen. Knud VI forhindret ham dog i å tiltre embedet, og derfor tilsluttet Valdemar seg kongens fiender i Tyskland og rømte til Norge i 1192. Derfra fikk han hjelp av en stor flåte, med hvilken han i 1193 vendte tilbake til Sønderjylland. Han antok nå kongenavn, men ble tatt til fange av Knud og satt i fengsel først på Nordborg og siden på Søborg. På dronning Dagmar- og pave Innocens IIIs forbønner, ble han dog i 1206 sluppet fri.
Etter nok et mislykket kuppforsøk, dro han i 1232 til Cîteaux i Frankrike, hvor han endte sitt liv.
Brent Smith
Brent Smith er vokalisten i bandet Shinedown. Smith er kjent for å ha et bredt vokalspekter og hevder at han aldri hadde noen sangtimer på noe vis.
Personlig liv
Brent har tidligere vært avhengig av stoffer som kokain og oxycontin, men har holdt seg borte fra det den siste tiden. Sønnens fødsel fikk han bort fra stoffene.
Samarbeid
Brent Smith har samarbeidet med flere band, blant annet:
Namdalen
Namdalen (sørsamisk: Nååmesjevuemie) er en dal og et distrikt i landsdelen Trøndelag i Norge. I snever forstand utgjør Namdalen nedbørsfeltet til det 200 km lange vassdraget Namsen. Namdalen henviser ellers til et distrikt som utgjør den nordlige delen av Trøndelag fylke, et område på til sammen 11 860 km². Namdalen grenser til Inntrøndelag, Fosen, Helgeland og Jämtland.
Liste over byer i Marokko
Dette er en liste over byer i Marokko.
Namdalen
Namdalens eldste historie er beskrevet i boka Namdalens historie til år 1600 av Jørn Sandnes og utgitt av Namdal Historielag i 1965. Per R. Christiansen skrev boka Namdalens historie 1600-1837 med samme utgiver. Arbeid med ei ny bok for tida etter 1837 er igangsatt av historielaget.
Liste over byer i Marokko
De største byområdene i Marokko er Casablanca, hovedstaden Rabat og Fez. Områdene har henholdsvis 3 609 698, 1 894 386 og 1 160 239 innbyggere (1. januar 2005). Dermed bor omkring 20 prosent av landets befolkning i disse tre regionene.
Namdalen
Distriktet utgjorde tidligere Namdalen fogderi. I kirkelig sammenheng utgjør området Namdal prosti, med sete i Namsos. Distriktet utgjør domsmyndighetsområdet til Namdal tingrett under Frostating lagdømme.
Liste over byer i Marokko
I tabellen er byer med mer enn 70 000 innbyggere tatt med. Antallet ved folketellingene 3. september 1982, 2. september 1994 og 2. september 2004 er oppgitt. Folketallet omfatter byen uten forsteder. Tabellen er sortert etter folketall i 2004.
Namdalen
Avgrensingen av distriktet er ikke entydig. Namdalseid deltar delvis i interkommunalt samarbeid i Midtre Namdal samkommune, mens Snåsa tidligere deltok i Indre Namdal regionråd; i enkelte andre inndelinger er disse to orientert mot Innherred gjennom Nord-Innherad prosti og Inntrøndelag tingrett.
Kommuner
Namdalen er inndelt i 10 kommuner:
Kommuneinndelingshistorikk
I 1964 ble Foldereid delt mellom Høylandet og Nærøy kommuner, og Otterøy delt mellom Namdalseid og Namsos. Gravvik og Kolvereid ble innlemmet i Nærøy. Harran ble innlemmet i Grong. Klinga og Vemundvik ble innlemmet i Namsos. Nordli og Sørli ble slått sammen igjen til Lierne kommune.
I forbindelse med kommunereformen ble kommunene Namsos, Namdalseid og Fosnes slått sammen til Namsos kommune og Nærøy og Vikna slått sammen til Nærøysund kommune den 1. januar 2020.
Befolkningsutvikling
Tabellen viser befolkningsutviklingen i Namdalen i årene 1769-2001 basert på kommunegrensene fra 2002 og folketall 1. januar 2018.
Tettsteder
Tettsteder i Namdalen, rangert etter innbyggertall (kommune i parentes):
Byer
Namsos fikk bystatus som ladested i 1845. Kolvereid fikk bystatus av kommunen i 2002. Rørvik fikk bystatus av kommunen i 2020.
Alan O’Brien
Alan O'Brien (født 20. februar 1985 i Dublin) er en irsk fotballspiller som for øyeblikket er klubbløs. Han spilte i perioden 2009 til 2011 for det engelske Football League-laget Swindon Town FC. Han spiller vanligvis som venstreving.
Karriere
O'Brien ble hentet av Newcastles juniortrener Alan Irvine da han var 16 år gammel. Han spilte i det nasjonale U17-mesterskapet, og vant turneringen etter å ha slått Manchester United 5-2 sammenlagt på to kamper på henholdsvis Old Trafford og St. James' Park.
Han var på låneopphold i Carlisle United i slutten av 2005, og han scoret etter bare 10 minutter i debuten. Låneoppholdet ble kort grunnet en skade. O'Brien har spilt sammen med flere unge spillere i Newcastle, blant annet Steven Taylor, Peter Ramage og Michael Chopra.
Den 7. januar 2006 debuterte han for Newcastles A-lag, i FA-cupkampen mot Mansfield Town. Vanligvis har O'Briens opptredener på førstelaget kommet som innbytter. Lørdag den 20. januar 2007 spilte O'Brien sin første hele kamp for Newcastle, mot West Ham United på St. James' Park.
Den 25. juni 2007 ble det klart at O'Brien hadde signert en treårskontrakt med Hibernian FC, da kontrakten hans med Newcastle løp ut. Den 1. juli 2009 ble han fristilt av Hibernian og signerte for Swindon Town FC.
Landslagskarriere
Han har spilt for Irlands U14-, U15-, U16- og U19-lag. Etter å ha imponert i treningskamper før sesongstart i 2006 ble han for første gang kalt opp til Irlands førstelag. Sammen med lagkameratene Stephen Carr, Shay Given og Damien Duff var han med i troppen som møtte i en vennskapskamp. O'Brien kom inn i andre omgang, og fikk med det sin første landskamp for Irland.
Arnor Tordsson jarlaskald
Arnor Tordsson jarlaskald (norrønt Arnórr Þórðarson jarlaskáld) (født ca. 1012, død ca. 1075) var en islandsk skald i den kristne tradisjonen, sønn av skalden Tord Kolbeinsson.
Kristen på hedensk grunn
Kristendommen er nærværende i Arnors diktning, og han skaper nye kjenninger for Gud og englene, men han bygger på skaldetradisjonen, siterer og henspiller på tradisjonen som forutsetter at tilhørerne kjenner de gamle kvad. Klimakset i Voluspås beskrivelse av Ragnarok synes å ha fått et bevisst ekko i Arnors kvad Torfinnsdråpa for Torfinn Sigurdsson på Orknøyene. I sin tid var Arnor blant de mest betydelige skalder.
I kongenes hall
En fortelling om Arnor som er kjent som Arnórs þáttr jarlaskálds («Tåtten om Arnor jarlaskald») gjengir en episode som også er kjent fra Magnus den godes og Harald Hardrådes saga i Morkinskinna: Begge kongene sitter ved bordet når Arnor kommer inn i hallen for å fremføre sine hyldningskvad for samkongene. Kong Harald spør:
Arnor begynner å resitere sitt kvad, nevner først jarlene i vest og beskriver deretter sin egen reise inntil kong Harald mister tålmodigheten, men kong Magnus ber ham vente for han antar at det vil bli mer enn nok lovord mot slutten. Kong Harald, som selv var skald og kyndig i kvad, sa da at denne skalden har skapt et modig kvad og at han har ingen ide om hvordan det vil ende. Ved det antydet Harald sannsynligvis at kvadet hadde en formell feil ved å ikke adressere kongene i begynnelsen, men samtidig at skalden var modig ved å bryte reglene.
Da kvadet var ferdig fikk Harald høre sitt kvad. Sagaen forteller at det var et bra kvad som ble kalt for Blágagladrápa. Etterpå sa Harald at «vi kan se forskjellene mellom de to kvadene. Mitt vil snart forsvinne mens den dråpa som ble sagt om kong Magnus vil bli gjentatt så lenge som det er folk i nord.» Kong Harald fikk rett i dette for intet er bevart av hans kvad. Etter dette fikk Arnor gode gaver, hans bragelønn — bragarlaun — for kvadene.
George Martin (fotballspiller)
George Martin var både fotballspiller og trener. Han spilte for Luton Town før han ble manager.
I 1947 ble han utnevnt til manager for Newcastle United, den første etter 2. verdenskrig. En av hans avgjørelser var å selge den notoriske målscoreren og fansens favoritt, Len Shackleton til Sunderland for £13 000. Dette bekymret noen supportere, og Martin ble til å begynne med kritisert for handelen. Men protestene gav seg fort, fordi Newcastle rykket opp uten Shackleton på laget, og andre populære spillere ble introdusert. Deriblant Jackie Milburn, som scoret 200 mål for klubben.
I 1950 forlot han Newcastle, til fordel for Aston Villa, og senere dro han for å lede hans tidligere klubb, Luton Town.
Maren Jørgensen
Januar 2011 tok hun sin første offisielle NM-medalje i senior-sammenheng, etter å ha klatret opp på pallen under Sprint-NM på skøyter, hvor hun tok bronse bak norgesmester Rikke Jeppsson og sølvmedaljevinneren og klubbvenninne Siri Moseng Reiersen.
Fylkesvei 2968
Frem til 2019 hadde veien betegnelsen fylkesvei 45 (Vestfold).
Hósvík
Hósvík (, dansk: Thorsvig) er en bygd på Færøyene. Den ligger på nordøstkysten av Streymoy, langs sundet som skiller Streymoy fra Eysturoy. Hósvík ligger ved hovedveien langs sundet; kjøreavstanden til hovedstaden Tórshavn er 31 km. Den 1. januar 2016 hadde Hósvík 301 innbyggere.
Ved innføringen av det kommunale selvstyret på Færøyene i 1872 var Hvalvíkar sókn (med Hósvík) en del av Norðstreymoyar prestagjalds kommuna. I 1913 ble Hvalvíkar sókn utskilt som en egen kommune. Hósvík ble igjen utskilt fra denne som en egen kommune i 1954. I 2005 ble kommunene langs sundet slått sammen til Sunda kommuna.
Sognekirken Hósvíkar kirkja ble innviet i 1929 og ombygd i 2016.
Regjeringspresident
Regjeringspresident (tysk: Regierungspräsident, spansk: Presidente del Gobierno) er en benevnelse som brukes i Tyskland om lederen for regjeringspresidiet eller Bezirksregjeringen i en Regierungsbezirk og i Spania om regjeringssjefen. Regjeringspresidenten i Tyskland utnevnes av ministerpresidenten. Regjeringspresidenten betales som høyeste embedsmann etter lønnsklasse B. Avhengig av innbyggertallet i den aktuelle Regierungsbezirk begynner lønnen i Gruppe B7 eller B8.
I Sachsen har regjeringspresidenten siden 1. august 2008 hatt tittelen Präsident der Landesdirektion.
26. serierunde i Premier League 2007/08
26. serierunde i Premier League 2007/08 begynte 9. februar med Aston Villa mot Newcastle 13:45, 16:00 ble det spilt seks kamper. 10. februar ble det spilt to kamper og en kamp ble spilt 11. februar.
Lund (Kristiansand)
Lund er en bydel og delbydel i Kristiansand kommune. Bydelen Lund-Sødal har ca 13.000 innbyggere og er den nest mest folkerike i Kristiansand, etter Vågsbygd. Bydelen grenser til Kvadraturen i vest, Torridal i nord og Vige i øst. Sentrum av bydelen ligger ved industriveien. Lund kan deles opp i 2 deler nedre lund og lund sentrum.
Området tilhørte tidligere Oddernes kommune. 14. juni 1921 ble de første 2,75 km² av Lund overført til Kristiansand og 1. januar 1965 ble også resten av Lund en del av Kristiansand ved kommunesammenslåing.
Navnet Oddernes eller Utrunes er utledet fra «neset med oter». Det gamle kommunenavnet kommer altså fra neset mellom Prestvika i elva som kaltes Torridalselva (Otra) og Marvika ved Topdalsfjorden. I dag er Kuholmen det viktigste navnet i dette området. Mens den tidligere Oddernes kommune omgav Kristiansand på tre sider, stammer altså kommunenavnet fra Lundside.
Historie
På Lund er det funnet spor av mennesker helt tilbake til eldre jernalder, gjennom vikingtid og frem til tidlig middelalder forskjellige steder. Her har vært bosetting siden steinalderen. I vikingtida fantes en stormannsgård her. Runesteinen ved Oddernes kirke gir en forbindelse til denne gården. Et stort felt med gravhauger som tidligere fantes syd og vest for kirka, kan også settes i forbindelse med denne gården.
1400-tallet
På 1400-tallet var det tre store gårder på Lund. De het Odde, Ellesie og Møglestue. Disse tre var igjen delt i fem skattegårder. Navnet Odde har igjen gitt navnet til den delen av Lund som kalles Oddemarka. Navnet har derimot ingenting med navnet Oddernes å gjøre.
I 1492 kom det inn røvere fra sjøen og angrep Lundsiden. Dette er nevnt i to brev som ligger i Riksarkivet. Brevene beskriver at angrepet foregikk med mye vold mot både kvinner og menn og at det var drepte på begge sider. Også prestegården ble plyndret. Man vet ikke hvem røverne var, men høvedsmannen deres het Per Syvertsen. Navnet kan tyde på at han og mannskapene hans kom fra Norge eller fra Danmark.
Før Kristiansand ble grunnlagt, var Lahelle og Vige på Lundsiden (ved siden av Flekkerøy) de viktigste havnene i distriktet.
1600-tallet
I 1635 eksproprierte kong Christian IV gårdene Møglestue, Ellesie og Odde på Lund. Lensherren, Palle Rosenkranz som til da hadde vært bosatt på Nedenes måtte flytte til Oddernes og reise en standsmesig kongsgård. Palle Rosenkrantz var en høyadelig danske, av den fornemme Rosenkrantz-ætten. Han administrerte området som den gang ble kalt Agdesiden på vegne av kongen.
Odderneshalvøya ble ved ekspropriasjonen delt i to: En del som tilhørte kongsgården og en som tilhørte prestegården. Dermed kom navnet Kongsgård inn i området.
1700-tallet
I 1790-årene ble eiendommene som tilhørte kongsgården og prestegården delt opp i løkker for byens kjøpmenn og embetsmenn. Det er fra denne tiden navnene Freyasdal, Valhalla, Lovisenlund, Marienlyst, Gimle, Grethesminde, Cathrineborg stammer.
Utdanning
Universitetet i Agder (UiA) er plassert ved Gimlemoen på Lund. Universitetet har rundt 11 000 studenter og ligger ved fylkesvei 471. NLA Mediehøgskole Gimlekollen er en mediehøgskole plassert på Gimlekollen.
Kristiansand katedralskole, Gimle (KKG), ligger rett ved UiA og er den eneste videregående skolen i bydelen Lund.
Oddemarka skole er en ungdomsskole i delbydelen Lund, Havlimyra skole er ungdomsskolen i delbydelen Justvik.
Fagerholt skole og Prestheia skole er barneskolene i delbydelen Gimlekollen, Kongsgård skolesenter, Louvisenlund skole og Frank Wilds Minneskole er de tre barneskolene plasser i delbydelen Lund. Justvik skole er den eneste barneskolen i delbydelen Justvik, og gjelder også for barn i delbydelen Ålefjær.
Steinerskolen er en privatskole i delbydelen Lund, det er en barne- og ungdomsskole. Kristiansand internasjonale skole er en barne- og ungdomsskole hvor læringen foregår på engelsk, skolen har over 27 nasjonaliteter.
Bruer
Følgende bruer krysser Otra mellom Kvadraturen og Lund:
Transport
E18 går igjennom Lund som firefelts motorvei. Det er fire avkjørsler i bydelen, ved Gimle og fylkesvei 1, ved Bjørndalssletta og fylkesvei 471, ved Vollevannet og fylkesvei 452 og ved Vige rett før Varoddbrua.
Linje 13 Lund går fra Grimsmyra via Kvadraturen til nabolagene Presteviken, Kuholmen, Bertesbukta og Kongsgård Allé før den fortsetter tilbake til Grimsmyra. Linje 19 fra Suldalen mot Lund - UiA går til Marvik og følger Østre Ringvei til UiA.
Østgående busslinjer i Kristiansand som skal til øvre Lund og Oddernes i Kristiansand går fra Kvadraturen (ev. Kristiansand rutebilstasjon) og følger fylkesvei 471 til UiA fra Kvadraturen skolesenter og over Lundsbroa.
Linje 31 til Vennesla og A2 til Hånes følger fylkesvei 1 etter Lundsbroa forbi Kjøita Park. Etter det, fortsetter A2 på E18 og 31 fortsetter forbi Gimlevang og Sødal.
Religion
Lund kirke og Oddernes kirke ligger i delbydelen Lund. Oddernes kirke er den eldste kirken i Kristiansand. Justvik kirke ligger i delbydelen Justvik.
Schillerpark (Berlin)
Schillerpark er en park i Berlins ortsteil Wedding i bydelen Mitte. Parken som er på 294 dekar, ble anlagt mellom 1909 og 1913 etter at planene hadde foreligget allerede i 1898. Schillerpark ble til som en del av en større plan for å bygge folkeparker i Berlin og er idag fredet.
Boligområdet Siedlung Schillerpark ligger like ved parken.
Tom Brady
Thomas Edward Patrick Brady jr. (født 3. august 1977) er en amerikansk tidligere quarterback som spilte 23 sesonger i National Football League (NFL). Han tilbrakte sine første 20 sesonger med New England Patriots hvor han spilte en stor rolle i lagets dynastiperiode fra 2001 til 2019. I hans tre siste sesonger spilte han for Tampa Bay Buccaneers. Brady blir av mange journalister, kommentatorer, eksperter og andre spillere sett på som tidenes beste quarterback samt en av de beste spillerne i NFLs historie.
Etter å ha spilt college football ved University of Michigan ble Brady draftet som #199 av Patriots i sjette runde i NFL Draft i 2000. Ettersom at Brady ble plukket opp så sent i draftet blir han sett på som det største "steal" i NFL Drafts historie. Han ble lagets startende quarterback i sin andre sesong etter at Drew Bledsoe ble skadet i andre uke, og spilte for Patriots i 20 sesonger, en NFL-rekord for antall sesonger med samme lag for quarterbacks. Brady ledet Patriots til totalt 17 divisjonstitler (inkludert 11 på rad fra 2009 til 2019), 13 AFC Championship Game (inkludert åtte på rad fra 2011 til 2018), ni Super Bowls og seks Super Bowl-titler, som alle er rekorder både for spiller og lag. Han gikk til Buccaneers i 2020 og ledet dem til seier i Super Bowl LV i sin første sesong. Han forbedret dermed på egne rekorder med sin tiende tur til Super Bowl og syvende seier. Fra 2024 av skal Brady ta en stilling som en ekspertkommentator for Fox Sports.
Brady holder nesten alle de store rekordene for quarterbacks, inkludert pasningsyards, fullførte pasninger, touchdownpasninger og kamper som starter. Han leder NFL i seiere for en quarterback, seiere for en quarterback i seriespill, i sluttspill og flest Super Bowl MVPs og den eneste spilleren til å bli utnevnt Super Bowl MVP for to forskjellige lag.
Han har også blitt utvalgt til Pro Bowl flest ganger og var den første enstemmig valgte NFL MVP. Han er den eneste quarterbacken som har vunnet et Super Bowl i tre forskjellige tiår, og er kjent for å ha en såpass vellykket lang karriere. Han er den eldste spilleren til å bli utpekt Super Bowl MVP og vinne et Super Bowl som startende quarterback, 43 år gammel, den eldste spilleren til å bli utpekt til NFL MVP da han var 40 år i og er også den eldste quarterbacken til å bli utvalgt til et Pro Bowl, 44 år gammel. Etter at han gikk til Buccaneers ble Brady den fjerde quarterbacken noensinne til å sikre en seier mot alle de 32 lagene i ligaen.Brady er den eneste quarterbacken i NFL som har blitt utvalgt til to All-Decade Teams, (2000s og 2010s) og ble enstemmig utpekt til 100th Anniversary All-Time Team i 2019. Brady ble utpekt til AP Male Athlete of the Year i 2007 og har vunnet fem ESPY Awards (fire individuelt og en som del av Tampa Bay Buccaneers).